ທ່ານ​ບໍ​ຣິ​ສ ຈອນ​ສັນ ນຳ​ເອົາ​ເລື້ອງ Brexit ຂຶ້ນ​ມາ ເພື່ອ​ຕຽມ​ພ້ອມ​ ໃນ​ການ​ເລືອກ​ຕັ້ງ​ໃໝ່ ທີ່​ເປັນ​ໄປ​ໄດ້
ລັດ​ຖະ​​ສະ​ພາ ໄດ້​ປະ​ຕິ​ເສດ ​​ຕໍ່ການ​ຖອນ​ຕົວ​ ​ຕໍ່ຂໍ້​ຕົກ​ລົງ​ການເຈ​ລະ​ຈາ ດັ່ງ​ກ່າວ ໂດຍຜູ້​ຄອງ​ອຳ​ນາດ ຄົນ​ກ່ອນ ກ່ອນ​ໜ້າ​ທ່ານ​ຈອນ​ສັນ ກໍ​ຄື ທ່ານ​ນາງ Theresa May 3 ຄັ້ງ.
ນາຍົກລັດຖະມົນຕີຄົນໃໝ່ຂອງອັງກິດ ທີ່ຫາກໍຖືກແຕ່ງຕັ້ງຂຶ້ນມາ ທ່ານບໍຣິສ ຈອນສັນ ໄດ້ກ່າວຢໍ້າ ຄຳປະຕິຍານຂອງຕົນ ທີ່ວ່າ ອັງກິດຈະອອກຈາກສະຫະພາບຢູໂຣບ ຫຼື EU ໃນວັນທີ 31 ຕຸລາ ບໍ່ວ່າຈະຕົກຢູ່ໃນສະຖານະໃດ ກໍຕາມ ໂດຍມີທ່າທາງວ່າ ອັງກິດ ຈະອອກຈາກໄປ ໂດຍປາດສະຈາກຂໍ້ຕົກລົງໃດໆ ໃນຂະນະທີ່ EU ໄດ້ປະຕິເສດທີ່ຈະ ເປີດການເຈລະຈາຄືນໃໝ່ ທ່ານຈອນສັນ ກ່າວວ່າ ຂໍ້ຕົກລົງ ໃນການຖອນຕົວອອກໄປ ທີ່ຖືກເຈລະຈາໂດຍນາຍົກ ລັດຖະມົນຕີ ຄົນກ່ອນ ແມ່ນຮັບເອົາບໍ່ໄດ້ ແລະຄວນຈະເປີດເຈລະຈາຄືນໃໝ່ອັນເປັນ ບາດກ້າວ ທີ່ຖືກປະຕິເສດໄປ ໂດຍ Brussels ດັ່ງທີ່ນັກຂ່າວ Henry Ridgwell ລາຍງານມາຈາກລອນດອນນັ້ນ ກໍແມ່ນວ່າ ພວກນັກວິເຄາະທັງຫຼາຍເວົ້າວ່າ ເບິ່ງຄືວ່າ ການເລືອກຕັ້ງທົ່ວໄປ ປາກົດວ່າ ເປັນການເພີ້ມທະວີສະພາບບໍ່ເໜັງຕີງກັບລັດຖະສະພາ ແລະສາທາລະນະຊົນຂອງອັງກິດ ກໍແມ່ນມີການແຕກແຍກກັນຕື່ມຂຶ້ນ ຊຶ່ງວັນນະສອນ ຈະມີລາຍລະອຽດມາສະເໜີທ່ານ ໃນອັນດັບຕໍ່ໄປ ໜ້າໃໝ່ແລະການເອົາບາດກ້າວໃໝ່ໆສົດໆ ນາຍົກລັດຖະມົນຕີຄົນຄົນໃໝ່ຂອງ ອັງກິດ ທີ່ຫາກໍຖືກແຕ່ງຕັ້ງຂຶ້ນ ທ່ານບໍຣິສ ຈອນສັນ ໄດ້ທຳການສັບຊ້ອນຢ່າງໃຫຍ່ ໃນຄະນະລັດຖະບານ ໃນສັບປະດານີ້ ສະສາງບັນດາສະມາຊິກຄະນະລັດຖະບານ ທີ່ເປັນປໍລະປັກ ແລະຍົກຍ້ອງພວກທີ່ຈົງຮັກພັກດີ ແລະພວກນັກການເມືອງທີ່ ສະໜັບສະໜູນ Brexit ໃນການຖະແຫຼງຄັ້ງທຳອິດຂອງທ່ານ ຕໍ່ລັດຖະສະພາ, ທ່ານຈອນສັນ ໄດ້ປະຕິຍານ ຕົນວ່າ ເໜືອສິ່ງທັງປວງ ທີ່ຈະນຳພາອັງກິດໄປ ກໍແມ່ນຈະອອກ EU ໃນວັນທີ 31 ຕຸລາ ທ່ານບໍຣິສ ຈອນສັນ ນາຍົກລັດຖະມົນຕີຄົນໃໝ່ຂອງອັງກິດ ກ່າວວ່າ ທ່ານ ຈອນສັນ ກ່າວວ່າ ຂໍ້ຕົກລົງທີ່ຈະຖອນຕົວອອກ ຈະຕ້ອງມີການເຈລະຈາຄືນໃໝ່ ທີ່ຮວມທັງ ການຖອນຕົວ ໃນອັນທີ່ເອີ້ນວ່າ ການຢຸດຢັ້ງພວກໄອຣິສ ດ້ານຫຼັງ ຊຶ່ງຍິ່ງຈະເຮັດໃຫ້ອັງກິດໃກ້ຊິດກັບ EU ກວ່າເກົ່າ ຖ້າຫາກວ່າ ຂໍ້ຕົກລົງການຄ້າຫຼົ້ມແຫຼວ ທີ່ຈະຍົກໜີຄວາມຈຳເປັນສຳລັບຊາຍແດນທີ່ເຂັ້ມແຂງນັ້ນ ທ່ານຈອນສັນ ປະຕິຍານວ່າ ຄວາມຮຸ່ງເຮືອງເຫຼືອງເຫຼື້ອມ ແມ່ນພວມລໍຄອຍອັງກິດຢູ່ ລຸນຫຼັງການອອກຈາກ Brexit ໄປແລ້ວ ທ່ານບໍຣິສ ຈອນສັນ ກ່າວເພີ້ມຕື່ມວ່າ ການຂົ່ມຂູ່ນີ້ ໄດ້ນຳມາຊຶ່ງການປະນາມ ຈາກຝ່າຍຄ້ານ ແລະຈາກຢູໂຣບ ທ່ານ Leo Varadkar ນາຍົກລັດຖະມົນຕີຂອງ ໄອຣິສ ກ່າວວ່າ ລັດຖະສະພາ ໄດ້ປະຕິເສດຕໍ່ການຖອນຕົວຂອງຂໍ້ຕົກລົງການເຈລະຈາ ດັ່ງກ່າວ ໂດຍຜູ້ຄອງອຳນາດ ຄົນກ່ອນ ກ່ອນໜ້າທ່ານຈອນສັນ ກໍຄື ທ່ານນາງ Theresa May 3 ຄັ້ງ ນາຍົກລັດຖະມົນຕີ ຍັງໄດ້ຂົ່ມຂູ່ທີ່ຈະກີດກັນ ຄວາມພະຍາຍາມໃດໆ ທີ່ຈະຖອນຕົວ ອອກ ໂດຍປາດສະຈາຂໍ້ຕົກລົງ ນອກນັ້ນ ທ່ານຍັງບໍ່ໄດ້ປະຕິເສດວ່າຈະໂຈະສະພາ ໄວ້ ເພື່ອບັງຄັບໃຫ້ມີການຖອນໂຕອອກ ທ່ານ Boris Johnson ຍັງບໍ່ທັນໄດ້ຂັດອອກ ເຖິງການໂຈະການໃຊ້ກຳລັງໂດຍລັດຖະສະພາ ໃຫ້ຖອນອອກ ດ້ວຍການຢ້່ານວ່າ ຈະມີການນຳເອົາລັດຖະມຳມະນູນມາໃຊ້ ທ່ານ Mark Garnett ຈາກມະຫາວິທະຍາໄລ Lancaster ກ່າວວ່າ ຫົນທາງດຽວທີ່ທ່ານຈອນສັນ ຈະສາມາດເຮັດໄດ້ ໂດຍຜ່ານອຸບປະສັກທາງການ ເມືອງ ກໍຄື ກັບຄືນໄປຫາປະຊາຊົນ ທ່ານ Garnett ກ່າວຕື່ມວ່າ EU ອາດຕົກລົງ ຕໍ່ການຍືດເວລາຂອງ Brexit ອອກໄປ ເພື່ອອະນຸຍາດໃຫ້ມີການ ເລືອກຕັ້ງ ແຕ່ວ່າ ການຢັ່ງຫາງສຽງສະແດງໃຫ້ເຫັນວ່າ ບໍ່ມີພັກໃດນຶ່ງທີ່ຈະໄດ້ຮັບ ເປັນຜູ້ມີສຽງສ່ວນຫຼາຍ ແລະປະຊາຊົນ ແມ່ນແບ່ງແຍກກັນ ເຖິງແມ່ນວ່າ ຈະມີລັດຖະ ບານຊຸດໃໝ່ແລ້ວ ກໍຕາມ, ອັງກິດ ພວມປະເຊີນໜ້າກັບບັນຫາເດີມ ໂດຍບໍ່ມີຄວາມ ຈະແຈ້ງທີ່ວ່າ ເມື່ອໃດວ່າວິກິດການທາງການເມືອງ ຈະເສັດສິ້ນລົງ Boris Johnson, British Prime Minister: Boris Johnson, British Prime Minister: Leo Varadkar, Irish Prime Minister: Mark Garnett, Lancaster University: Mark Garnett, Lancaster University: